PLAT กำไรปี 58 โต 44% มาที่ 628.53 ลบ. เตรียมแจกปันผล 0.1575 บ./หุ้น XD 3 พ.ค.
PLAT กำไรปี 58 โต 44% มาที่ 628.53 ลบ. จากปีก่อนมีกำไร 438.46 ลบ. หลังรายได้การให้เช่า-กิจการโรงแรมพุ่ง ใจดีแจกปันผล 0.1575 บ./หุ้น XD 3 พ.ค.59 กำหนดจ่ายปันผล 23 พ.ค.59
17 ก.พ. 2559

บริษัท เดอะ แพลทินัม กรุ๊ป จำกัด (มหาชน) หรือ PLAT รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 629.53 ล้านบาท หรือมีกำไรสุทธิ 0.24 บาทต่อหุ้น เพิ่มขึ้น 44% จากช่วงเดียวกันของปีก่อนที่มีกำไรสุทธิ 438.46 ล้านบาท หรือมีกำไรสุทธิ 0.22 บาทต่อหุ้น
โดยผลประกอบการในช่วงดังกล่าวเพิ่มขึ้นเนื่องจากบริษัทมีรายได้รวมสำหรับปี 2558 และ 2557 จำนวน 1,768 ล้านบาท และ 1,445 ล้านบาท ตามลำดับ เพิ่มขึ้นจำนวน 323 ล้านบาท แบ่งเป็นรายได้จากการให้เช่าและบริการ รายได้จากการประกอบกิจการโรงแรมเพิ่มขึ้น
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.1575 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2559 และกำหนดจ่ายเงินปันผลในวันที่ 23 พ.ค. 2559